CELEX: 62016TN0323
Language: bg
Date: 2016-06-24 00:00:00
Title: Дело T-323/16: Жалба, подадена на 24 юни 2016 г. — Banco Cooperativo Español/ЕСП

16.8.2016   
            
            
               BG
            
            
               Официален вестник на Европейския съюз
            
            
               C 296/30
            
         Жалба, подадена на 24 юни 2016 г. — Banco Cooperativo Español/ЕСП
   (Дело T-323/16)
   (2016/C 296/39)
   Език на производството: испански
   
      Страни
   
   
      Жалбоподател: Banco Cooperativo Español, SA (Мадрид, Испания) (представител: D. Sarmiento Ramirez-Escudero, адвокат)
   
      Ответник: Единен съвет за преструктуриране
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви член 5, параграф 1 от Делегиран регламент 2015/63 за неприложим и
            
         
               —
            
            
               да отмени решението за плащане на предварителната вноска за 2016 г., което е прието от Единния съвет за преструктуриране и чийто адресат е Banco Cooperativo Español.
            
         
      Основания и основни доводи
   
   С настоящата жалба жалбоподателят оспорва решението за предварителна вноска в Единния фонд за преструктуриране за 2016 г., прието от Единния съвет за преструктуриране и съобщено чрез испанския изпълнителен орган по преструктуриране [Autoridad de Resolución Ejecutiva española (FROB)] на 26 април 2016 г. в съответствие с член 6 от Регламент за изпълнение (ЕС) 2015/81 на Съвета от 19 декември 2014 година за определяне на еднообразни условия за прилагане на Регламент (ЕС) № 806/2014 на Европейския парламент и на Съвета по отношение на предварителните вноски в Единния фонд за преструктуриране (ОВ L 13, 2015 г., стр. 1).
   В подкрепа на жалбата си жалбоподателят излага две основания.
   
               1.
            
            
               Във връзка с първото основание се повдига съгласно член 277 ДФЕС възражение за незаконосъобразност, с което се иска от Общия съд да обяви за неприложим член 5, параграф 1 от Делегиран регламент (ЕС) 2015/63 на Комисията от 21 октомври 2014 година за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (ОВ L 11, 2015 г., стр. 44). В това отношение се твърди, че с посочения член от делегирания регламент:
               
                           —
                        
                        
                           се нарушава член 103, параграф 7 от Директива 2014/59, доколкото се установява система на изчисляване, по силата на която институция с консервативен рисков профил дължи предварителна вноска като тази на институциите с много висок рисков профил,
                        
                     
                           —
                        
                        
                           се нарушава член 16 от Хартата на основните права на Европейския съюз, доколкото неоправдано се ограничава основно право на жалбоподателя, а именно свободата му на стопанска инициатива,
                        
                     
                           —
                        
                        
                           се нарушава принципът на пропорционалност, доколкото не е взето предвид двойното отчитане на някои задължения на жалбоподателя, което създава очевидно неоправдано, ненужно и несъразмерно ограничение.
                        
                     
         
               2.
            
            
               Второ основание — нарушение на член 103, параграф 2, втора алинея от Директива 2014/59 и на член 70 от Регламент 806/2014, тълкувани в светлината на член 16 от Хартата и принципа на пропорционалност.
            
         В това отношение се твърди, че основанията за неприложимостта на член 5, параграф 1 от Делегиран регламент 2015/63 ясно сочат необходимостта рисковият профил на жалбоподателя да се коригира с оглед на функционалните особености на кооперативната мрежа, която той оглавява, както изискват споменатите по-горе членове. Поради това, и доколкото по своето съдържание обжалваното решение представлява строго и буквално прилагане на норма, която не отчита посочения рисков профил на жалбоподателя, то трябва да се приеме за противоречащо на член 103, параграф 2, втора алинея от Директива 2014/59, и в частност на Регламент 806/2014, чийто член 70, отнасящ се до предварителните вноски, препраща към Директива 2014/59 и приетата въз основа на нея правна уредба.